b'\n_START_ARTICLE_\nPodocit\n_START_SECTION_\nVloga\n_START_PARAGRAPH_\nSosednji podociti se prilegajo eden ob drugega in prekrivajo bazalno lamino, ki neprekinjeno prekriva glomerulne kapilare. Vendar se med podociti pojavljajo manj\xc5\xa1e vrzeli, re\xc5\xbee, ki omogo\xc4\x8dajo filtracijo krvi._NEWLINE_Re\xc5\xbee so prekrite z opno, sestavljeno iz \xc5\xa1tevilnih povr\xc5\xa1inskih beljakovin, vklju\xc4\x8dno z nefrinom, podocaliksinom in kadherinom P, ki prepre\xc4\x8dujejo ve\xc4\x8djim molekulam (npr. serumskemu albuminu in gamaglobulinom), da bi zapu\xc5\xa1\xc4\x8dale krvni obtok._NEWLINE_Majhne molekule (voda, ioni, glukoza ...) lahko prehajajo opno in tvorijo ultrafiltrat. which is further processed by the nephron to produce urine._NEWLINE_Podociti tudi uravnavajo hitrost glomerulne filtracije (GFR). \xc4\x8ce kontrahirajo (se skr\xc4\x8dijo), zaprejo filtracijske re\xc5\xbee in zaradi zmanj\xc5\xa1anja povr\xc5\xa1ine, skozi katero je omogo\xc4\x8dena glomerulna filtracija, se njena hitrost zavre.\n_START_SECTION_\nZgradba\n_START_PARAGRAPH_\nZgradba podocitov ka\xc5\xbee na visoko stopnjo vezikularnega transporta v teh celicah \xe2\x80\x93 na bazolateralni strani podocitov so vidni \xc5\xa1tevilni me\xc5\xa1i\xc4\x8dki._NEWLINE_Podociti imajo dobro razvit endoplazemski retikulum in obse\xc5\xbeen Golgijev aparat, kar ka\xc5\xbee na veliko zmogljivost tvorbe beljakovin in posttranslacijskih modifikacij beljakovin._NEWLINE_\xc4\x8cedalje ve\xc4\x8d je tudi dokazov o vsebnosti \xc5\xa1tevilnih multivezikularnih telesc in drugih lizosomskih sestavin, kar pomeni veliko endocitotsko dejavnost podocitov._NEWLINE_Prstasti podalj\xc5\xa1ki molijo iz podocitov in pove\xc4\x8dujejo povr\xc5\xa1ino celic, kar je bistveno za u\xc4\x8dinkovito ultrafiltracijo.\n_START_SECTION_\nPatologija\n_START_PARAGRAPH_\nPo\xc5\xa1kodbe open, ki prekrivajo re\xc5\xbee med podociti, ali propadanje podocitov lahko povzro\xc4\x8dijo hudo proteinurijo, pri \xc4\x8demer se iz krvnega obroka izgulja s se\xc4\x8dem veliko \xc5\xa1tevilo beljakovin. Do takega stanja pride na primer pri prirojeni motnji, imenovani finska nefroza, za katero je zna\xc4\x8dilno, da se proteinurija pojavi \xc5\xbee pri novorojen\xc4\x8dku in vodi do ledvi\xc4\x8dne odpovedi. Vzrok je mutacija na genu za nefrin.'